*Anexă*

la Hotărârea Curții de Conturi

nr.11 din 31.03.2022

**

**CURTEA DE CONTURI A REPUBLICII MOLDOVA**

|  |
| --- |
| **MD-2001, mun. Chișinău, bd. Ștefan cel Mare și Sfânt nr.69, tel. (+373 22) 26 60 02,**  **fax: (+373 22) 26 61 00, web:** [**www.ccrm.md**](http://www.ccrm.md)**, e-mail:** [**ccrm@ccrm.md**](mailto:ccrm@ccrm.md) |

**RAPORTUL**

**auditului asupra rapoartelor financiare ale unității administrativ-teritoriale mun. Bălți încheiate la 31 decembrie 2020**

1. **OPINIE CU REZERVE**

Am auditat rapoartele financiare[[1]](#footnote-1) ale UAT mun. Bălți[[2]](#footnote-2) pentru exercițiul bugetar încheiat la 31 decembrie 2020, care cuprind Bilanțul contabil, Raportul privind veniturile și cheltuielile, Raportul privind fluxul mijloacelor bănești, Raportul privind executarea bugetului, Raportul narativ privind executarea bugetului, inclusiv un sumar al politicilor contabile semnificative.

În opinia noastră, cu excepția efectelor unor aspecte descrise în secțiunea „Baza pentru opinia cu rezerve”, rapoartele financiare oferă, sub toate aspectele semnificative, *o imagine corectă și fidelă* în conformitate cu cadrul de raportare financiară aplicabil[[3]](#footnote-3).

1. **BAZA PENTRU OPINIA CU REZERVE**
   1. Autoritatea publică locală din mun. Bălți (APL mun. Bălți), prin aplicarea eronată a prevederilor normative[[4]](#footnote-4), a admis transmiterea neoportună în gestiunea întreprinderilor municipale a unor bunuri materiale a căror posesie nu creează efect investițional și generator de venituri din activitatea de producție și care nu pot fi recunoscute ca imobilizări corporale de către întreprinderi[[5]](#footnote-5). Această deficiență a dus la majorarea nejustificată a formelor de participare în capital în interiorul țării, raportate la contul 415 „Acțiuni și alte forme de participare în capital în interiorul țării”, cu suma totală de **511.357,5 mii lei,** și la subevaluarea valorii conturilor bilanțiere 311 „Clădiri” – cu 151.735,9 mii lei[[6]](#footnote-6), 312 „Construcții speciale” – cu 157.462,8 mii lei[[7]](#footnote-7), 313 „Instalații de transmisie” – cu 102.917,7 mii lei[[8]](#footnote-8), 314 „Mașini și utilaje” – cu 14.208,5 mii lei[[9]](#footnote-9), 318 „Alte mijloace fixe” – cu 28.885,5 mii lei[[10]](#footnote-10) și contului extrabilanțier 822 „Alte conturi extra bilanțiere” – cu 56.147,1 mii lei[[11]](#footnote-11).
   2. Valoarea contului 311 „Clădiri” [[12]](#footnote-12) a fost subevaluată cu suma totală de **38.728,3 mii lei**, din cauza neaplicării conforme a regulilor de recunoaștere[[13]](#footnote-13) a bunurilor imobile efectiv deținute cu valoarea de 38.618,7 mii lei[[14]](#footnote-14) și a cheltuielilor pentru documentația de proiect și deviz utilizată la reparația capitală a acoperișurilor în sumă de 109,6 mii lei[[15]](#footnote-15), raportate eronat la contul 318 „Alte mijloace fixe”.
   3. APL mun. Bălți, la efectuarea investițiilor capitale, nu a aplicat conform și oportun prevederile normative[[16]](#footnote-16) și nu a asigurat capitalizarea cheltuielilor la active materiale în cazul lucrărilor executate de construcție a azilului pentru animale, care a activat în anul 2020[[17]](#footnote-17), fapt ce a determinat majorarea și raportarea neargumentată a activelor materiale în curs de execuție la contul 319 „Investiții capitale în active în curs de execuție” cu suma de **7.338,6 mii lei** și, respectiv, subevaluarea valorii contului 311 „Clădiri” – cu 1.982,6 mii lei[[18]](#footnote-18), contului 312 „Construcții speciale” – cu 4.304,5 mii lei[[19]](#footnote-19), contului 313 „Instalații de transmisie” – cu 1.051,5 mii lei[[20]](#footnote-20), și contului 391 „Uzura mijloacelor fixe” – cu circa 333,3 mii lei[[21]](#footnote-21).
   4. Aplicarea neuniformă a prevederilor normative[[22]](#footnote-22) de către unele persoane responsabile din cadrul direcțiilor autonome ale primăriei, a condiționat calcularea neautentică a valorii uzurii pentru activele materiale gestionate, ceea ce a determinat subevaluarea valorii uzurii pentru unele mijloace fixe raportate la contul 391 „Uzura mijloacelor fixe” în sumă totală de circa[[23]](#footnote-23) **6.445,2 mii lei**[[24]](#footnote-24), totodată, cu suma dată fiind diminuată valoarea cheltuielilor la contul 231 „Cheltuieli privind uzura mijloacelor fixe”.
   5. Ca urmare a interpretării eronate a prevederilor normative cu privire la subsidii[[25]](#footnote-25), APL mun. Bălți a executat cheltuieli din bugetul local care nu reprezintă plăți nerambursabile achitate întreprinderilor municipale producătoare sau prestatoare de servicii, cu scopul de a influența procesul de producție sau prețurile de livrare, fapt ce a determinat majorarea mijloacelor circulante ale întreprinderilor fondate și raportarea incorectă a cheltuielilor cu titlu de aport financiar acordat întreprinderilor municipale[[26]](#footnote-26) la contul 251 „Subvenții acordate întreprinderilor de stat și municipale” în sumă de **3.440,2 mii lei** și subevaluarea valorii contului 415 cu aceeași sumă[[27]](#footnote-27).

**III. PARAGRAF DE EVIDENȚIERE A UNOR ASPECTE**

În contextul denaturărilor evidențiate în secțiunea *Baza pentru opinia cu rezerve*, ținem să atragem atenția asupra următoarelor aspecte care au tangență cu cele constatate.

**3.1.** La moment nu există o reglementare privind executarea prevederilor art.11 alin.(2) din Legea privind administrarea și deetatizarea proprietății publice nr.121-XVI din 04.05.2007, prin care urmează a fi asigurată o evidență contabilă distinctă a bunurilor proprietate publică din domeniul public aflate în gestiunea entităților (instituțiilor publice și întreprinderilor) la autogestiune. Deși Planul de conturi contabile include contul 4153 „Investiții în părți legate și nelegate” pentru transmiterea în gestiune a bunurilor, acesta nu permite o evidență analitică/distinctă pentru fiecare bun transmis în gestiune, ceea ce, ulterior, practic va face imposibilă identificarea bunurilor proprietate din domeniul public gestionate de entitățile la autogestiune, inclusiv în cazul restituirii lor.

Totodată, UAT mun. Bălți, la înregistrarea și raportarea operațiunilor financiare la contul de evidență 4153 „Investiții în părți legate și nelegate”, care este destinat reflectării valorii bunurilor transmise în gestiune economică părților legate și nelegate, nu asigură, conform prevederilor normative[[28]](#footnote-28), ținerea evidenței analitice[[29]](#footnote-29) de către entitățile raportoare în registrul f.nr.10[[30]](#footnote-30) a investițiilor efectuate, după caz, pe tipuri și clase de investiții, pe emitenți sau pe întreprinderi în care au fost investite mijloace, pe termenele de stingere.

Opinia de audit nu este modificată din cauza acestor aspecte.

**IV. ASPECTE-CHEIE DE AUDIT**

Aspectele-cheie de audit sunt acele aspecte care, în baza raționamentului nostru profesional, au avut cea mai mare importanță pentru auditul rapoartelor financiare ale autorității publice locale mun. Bălți. Aceste aspecte au fost abordate în contextul auditului rapoartelor financiare în ansamblu și al formării opiniei noastre asupra lor, și nu oferim o opinie separată cu privire la ele. Cu excepția aspectelor descrise în secțiunea *Baza pentru opinia cu rezerve*, am determinat că nu mai există alte aspecte-cheie de audit care trebuie expuse în Raportul de audit.

1. **ALTE INFORMAȚII**
   1. Interpretarea eronată a prevederilor normative[[31]](#footnote-31) a determinat clasificarea neconformă a bunurilor materiale și denaturarea valorii conturilor din subclasa 31 „Mijloace fixe” cu suma totală de **3.450,5 mii lei**[[32]](#footnote-32).
   2. Interpretarea eronată a prevederilor normative[[33]](#footnote-33) a determinat clasificarea neconformă a bunurilor materiale și denaturarea valorii conturilor din subclasa 33 „Stocuri de materiale circulante”, cu suma totală de **2.240,3 mii lei**[[34]](#footnote-34).
   3. Aplicarea eronată a prevederilor normative[[35]](#footnote-35) a determinat raportarea incorectă în evidență și diminuarea valorii contului 316 „Unelte și scule, inventarul de producere și gospodăresc” cu suma totală de **1.566,7 mii lei**, totodată fiind supraevaluată valoarea stocurilor de materiale circulante la contul 332 „Piese de schimb”, cu suma de 1,1 mii lei[[36]](#footnote-36), contul 336 „Materiale de uz gospodăresc și rechizite de birou” - cu 1.083,3 mii lei[[37]](#footnote-37) și, respectiv, contul 339 „Alte materiale” - cu 482,3 mii lei[[38]](#footnote-38).

În același context, se atestă majorarea valorii contului 316 cu suma totală de **46,5 mii lei**[[39]](#footnote-39), determinată de neraportarea corectă[[40]](#footnote-40) în evidență a cheltuielilor curente pentru procurarea și montarea unor bunuri materiale la contul de evidență 222 „Servicii”, totodată fiind supraevaluată valoarea contului 391 „Uzura mijloacelor fixe” cu suma totală de 15,5 mii lei(*pentru 1 an (anul 2020) din 3 ani*).

* 1. Interpretarea și aplicarea eronată a prevederilor normative[[41]](#footnote-41) de către unele persoane responsabile din cadrul direcțiilor autonome ale primăriei, a condiționat recunoașterea și raportarea incorectă în evidența contabilă a unor bunuri materiale în sumă totală de **684,2 mii lei**, ceea ce a determinat diminuarea valorii contului 314 „Mașini și utilaje” cu **504,8 mii lei** și contului 318 „Alte mijloace fixe” – cu **179,4 mii lei** și, respectiv, supraevaluarea valorii stocurilor de materiale circulante la contul 334 „Medicamente și materiale sanitare” -cu 205,1 mii lei[[42]](#footnote-42), contul 336 „Materiale de uz gospodăresc și rechizite de birou” – cu 280,3 mii lei[[43]](#footnote-43), și contul 339 „Alte materiale” - cu 198,8 mii lei[[44]](#footnote-44).
  2. Prin aplicarea eronată a prevederilor normative[[45]](#footnote-45) s-a admis raportarea incorectă[[46]](#footnote-46) în evidență a materialelor obținute de la casarea/dezasamblarea de către unele direcții ale primăriei cu drept de gestiune și raportare financiară[[47]](#footnote-47), ceea ce a dus la subevaluarea valorii contului 339 „Alte materiale” cu suma totală de **496,3 mii lei** și la denaturarea, cu aceeași sumă, a valorii contului de venituri 149 „Alte venituri și finanțări”.
  3. Cu derogare de la prevederile normative[[48]](#footnote-48), serviciile pentru perfectarea dosarelor tehnice/cadastrale[[49]](#footnote-49) au fost recunoscute și raportate eronat ca active materiale, fapt ce a determinat subevaluarea valorii cheltuielilor curente la contul 289 „Alte cheltuieli ale autorităților/instituțiilor bugetare” cu suma totală de **330,9 mii lei** și majorarea nejustificată cu aceeași sumă a valorii activelor la contul 318 „Alte mijloace fixe” (uzura nu s-a calculat).
  4. Prin aplicarea eronată a prevederilor normative[[50]](#footnote-50), s-a admis raportarea incorectă a unor cheltuieli, condiționată de necontabilizarea autentică a lucrărilor de construcție/montare la sistemul de semnalizare și cazanele cu gaz la costul activelor materiale, ceea ce a determinat majorarea valorii contului 222 „Servicii” cu suma totală de **120,1 mii lei** și, respectiv, subevaluarea valorii contului 311 „Clădiri” cu 70,1 mii lei[[51]](#footnote-51) și contului 314 „Mașini și utilaje” – cu 50,0 mii lei[[52]](#footnote-52).

În același context, se atestă supraevaluarea valorii contului 312 „Construcții speciale” cu suma totală de **26,9 mii lei**[[53]](#footnote-53), cauzată de aplicarea eronată a prevederilor normative[[54]](#footnote-54), ceea ce a determinat neraportarea în evidență a lucrărilor de aplicare a marcajului rutier (vopsea) drept cheltuieli curente la contul 222 „Servicii”[[55]](#footnote-55) (*uzura nu s-a calculat*).

* 1. Neasigurarea unui control intern eficient din partea persoanelor responsabile care au gestionat executarea lucrărilor de reparație capitală, a condiționat achitarea unor lucrări de reparație care efectiv nu au fost executate, ceea ce a determinat diminuarea valorii contului 419 „Alte creanțe ale autorităților/instituțiilor bugetare” cu suma totală de **100,7 mii lei**, totodată fiind supraevaluată valoarea raportată la contul 311 „Clădiri” cu 18,9 mii lei[[56]](#footnote-56) și la contul 312 „Construcții speciale” – cu 81,8 mii lei[[57]](#footnote-57).
  2. APL a mun. Bălți nu a clasificat și raportat corect unele cheltuieli în sumă totală de **4.567,2 mii lei** ce țin de finanțarea/achitarea serviciilor și lucrărilor de ordin comunal prin intermediul întreprinderilor municipale[[58]](#footnote-58). Aceste cheltuieli, conform prevederilor normative[[59]](#footnote-59), nu puteau fi clasificate și raportate ca subvenții (contul 251) deoarece nu reprezintă plăți nerambursabile achitate întreprinderilor municipale producătoare sau prestatoare de servicii, cu scopul de a influența procesul de producere sau prețurile de livrare (menținerea prețurilor la un nivel mai jos față de costuri). Efectiv, aceste cheltuieli destinate pentru finanțarea activităților cu caracter general și de gospodărie comunală urmau a fi clasificate și raportate ca cheltuieli pentru servicii comunale la grupa de conturi 222 „Servicii” (subcontul 222110 „Energie electrică” – 2.834,7 mii lei, și subcontul 222990 „Servicii neatribuite altor alineate”[[60]](#footnote-60) – 1.732,5 mii lei).

1. **BUNA GUVERNANȚĂ**
   1. Evaluarea sistemului de control intern managerial (CIM) denotă faptul că în cadrul entității, în aspect general, sistemul de CIM este formalizat[[61]](#footnote-61). Totodată, reieșind din evaluarea componentelor sistemului de CIM, se constată că nu au fost dezvoltate unele elemente ce țin de: descrierea narativă/grafică a unor procese operaționale de bază (investiții capitale, reparații capitale și curente; evidența investițiilor în instituțiile fondate; întocmirea și prezentarea rapoartelor financiare); politici interne scrise cu privire la prevenirea cazurilor de fraudă; numărul riscurilor gestionate în domeniul financiar/contabil (efectiv, au fost identificate doar două[[62]](#footnote-62)), fapt ce a determinat existența erorilor semnificative constatate în cadrul misiunii de audit. Aceste situații determină premisele după care atribuțiile serviciului financiar nu se realizează conform unui cadru acceptabil de bună guvernare (transparență și răspundere; economicitate, eficientă și eficacitate; legalitate; integritate), iar sistemul de CIM nu este eficient prin faptul că nu se va asigura corectitudinea unor date din rapoartele financiare, aferente anumitor procese operaționale, fiabilitatea și integritatea informațiilor financiare și operaționale.

Activitatea de audit intern este dezvoltată instituțional și funcțional[[63]](#footnote-63). Cu toate acestea, misiunile de audit intern realizate/raportate în perioada 2019-2020[[64]](#footnote-64) nu s-au atribuit la domeniile ce țin de activitățile de întocmire și raportare a situațiilor financiare.

* 1. Prin Hotărârea Curții de Conturi nr.38 din 25.06.2018[[65]](#footnote-65), autorității publice locale a mun. Bălți i-au fost înaintate 16 recomandări, dintre care 14 au fost implementate[[66]](#footnote-66), nivelul de executare fiind de 87,5%. O recomandare a fost implementată parțial, nefiind soluționată deficiența ce ține de asigurarea bazei juridice necesare pentru finanțarea din buget a serviciilor de transport al decedaților la instituția medicală pentru constatarea cauzei decesului (expertiza medico-legală) și o recomandare nu a fost implementată - să demareze acțiuni neîntârziate de inventariere și evaluare a proprietății publice, ca parte a proiectelor investiționale, pentru asigurarea înregistrării și contabilizării conforme a acesteia.
  2. Pentru anul 2020, unele direcții autonome din cadrul Primăriei mun. Bălți nu au aprobat o politică de contabilitate proprie (CAP[[67]](#footnote-67), DC), iar prin politicile de contabilitate existente ale altor direcții, s-au stabilit criterii diferite de atribuire a activelor la mijloace fixe și stocuri de materiale circulante (DÎTS[[68]](#footnote-68), DGAPF[[69]](#footnote-69), DGFE[[70]](#footnote-70)).

În acest context, se menționează că uzura calculată în volum de 100% pentru obiectele (lucrurile) care sunt bune pentru exploatare în continuare nu poate servi drept temei pentru casarea acestor obiecte din cauza uzurii lor totale[[71]](#footnote-71). Astfel, în calitate de criteriu suplimentar pentru atribuirea unui activ/mijloc fix la categoria de material circulant[[72]](#footnote-72) poate servi faptul că el nu este bun pentru a fi utilizat în continuare și ulterior urmează a fi casat. În contextul prevederilor normative existente[[73]](#footnote-73), entitățile publice ar fi putut stabili ca criteriu suplimentar de atribuire a activelor lamijloace fixe sau stocuri de materiale circulante condiția că obiectele sunt destinate casării/vânzării ulterioare, adică nu se vor folosi și vor fi scoase recent din uz (la închiderea anuluibugetar sau, cel puțin, în următorul an bugetar), fapt ce urmează a fi stabilit cert prin aprobarea rezultatelor inventarierii anuale a activelor deținute[[74]](#footnote-74).

Aceste criterii suplimentare de atribuire a activelor la mijloace fixe și stocuri de materiale circulante nu sunt relevante și conforme cu prevederile legale, deoarece, prin criteriul valoric diferit și de garanție[[75]](#footnote-75) stabilit de către entitățile publice, se neagă/anulează condițiile de bază reglementate prin actul normativ[[76]](#footnote-76): 1) mijloace fixe se consideră active materiale cu durata utilă de exploatare mai mare de 1 an, deținute în vederea utilizării pentru producerea sau furnizarea de bunuri sau servicii pentru a fi folosite în scopuri administrative sau pentru a fi închiriate terților; 2) recunoașterea mijloacelor fixe are loc în cazul respectării simulante a următoarelor condiții - este probabilitatea că în urma utilizării activului autoritatea/instituția bugetară va obține beneficii economice viitoare care îi aparțin; - costul sau valoarea justă a activului poate fi evaluat în mod credibil.

**VI. RESPONSABILITĂȚILE CONDUCERII PENTRU RAPOARTELE FINANCIARE**

Primarul mun. Bălți, asigură elaborarea proiectului de buget local, întocmirea rapoartelor periodice și anuale privind executarea bugetului și le prezintă spre aprobare consiliului local[[77]](#footnote-77), este responsabil de întocmirea și prezentarea fidelă a rapoartelor financiare în conformitate cu cadrul de raportare financiară[[78]](#footnote-78), precum și de organizarea controlului intern managerial, pentru a asigura desfășurarea organizată și eficientă a activității economice a entității, inclusiv respectarea strictă a integrității activelor, prevenirea și descoperirea cauzelor de fraudă și/sau eroare, exactitatea și plenitudinea înregistrărilor contabile, precum și de pregătirea oportună a unor informații financiare credibile.

**VII. RESPONSABILITĂȚILE AUDITORULUI ÎNTR-UN AUDIT AL RAPOARTELOR FINANCIARE**

Responsabilitatea noastrăeste de a planifica și a realiza misiunea de audit, cu obținerea probelor suficiente și adecvate în vederea susținerii bazei pentru opinia de audit. Obiectivele noastre sunt: obținerea unei asigurări rezonabile referitor la faptul că rapoartele financiare nu sunt afectate de denaturări semnificative, cauzate de fraude sau erori, precum și emiterea unei opinii.

Asigurarea rezonabilă este un nivel ridicat de asigurare, dar nu este o garanție că un audit efectuat în conformitate cu ISSAI va detecta întotdeauna o denaturare semnificativă atunci când ea există. Denaturările pot fi urmare a fraudelor sau erorilor. Totodată, denaturările pot fi considerate semnificative dacă, în mod individual sau în ansamblu, pot influența deciziile economice ale utilizatorilor acestor rapoarte financiare.

O descriere suplimentară a responsabilităților auditorului într-un audit al rapoartelor financiare este plasată pe site-ul Curții de Conturi, la adresa*:* [*http://www.ccrm.md/activitatea-curtii-de-conturi-1-25*](http://www.ccrm.md/activitatea-curtii-de-conturi-1-25)*.* Această descriere face parte din Raportul nostru de audit.

***Semnăturile echipei de audit:***

Șeful echipei de audit, șef al direcției de audit,

***Răileanu Alexandru***

Auditor public principal,

***Lungu Igor***

Auditor public principal,

***Ciubotaru Dorin***

Auditor public principal,

***Gamulinschi Victor***

*Responsabil de audit:*

șeful Direcției generale de audit V

***Știrbu Sergiu***

1. Bilanțul contabil (forma FD-041), Raportul privind veniturile și cheltuielile (forma FD-042), Raportul privind fluxul mijloacelor bănești (forma FD-043), Raportul privind executarea bugetului (forma FD-044). [↑](#footnote-ref-1)
2. Entitățile publice auditate ale căror rapoarte financiare s-au consolidat în raportul unității administrativ-teritoriale mun. Bălți: primăria/contabilitatea aparatului central – Direcția evidență contabilă (CAP); Direcția Generală Financiar-Economică (DGFE); Direcția Învățământ, Tineret și Sport (DÎTS); Direcția Cultură (DC); Direcția Generală Asistență Socială și Protecția Familiei (DGASPF). [↑](#footnote-ref-2)
3. Legea contabilității nr.113-XVI din 27.04.2007; „Planul de conturi contabile în sistemul bugetar și Normele metodologice privind evidența contabilă și raportarea financiară în sistemul bugetar”, aprobat prin Ordinul ministrului Finanțelor nr.216 din 28.12.2015 (cu modificările ulterioare; în continuare – Planul de conturi contabile); Ordinul ministrului Finanțelor nr.164 din 30.12.2016 „Cu privire la aprobarea Cerințelor la întocmirea Raportului narativ privind executarea bugetelor autorităților/instituțiilor bugetare”. [↑](#footnote-ref-3)
4. Conform prevederilor pct.3.4.18. din Planul de conturi contabile, la grupa de conturi 415 „Acțiuni și alte forme de participare în capital în interiorul țării” se generalizează informația privind investițiile în întreprinderi și a intrărilor de mijloace bănești din privatizarea și/sau vânzarea bunurilor proprietate publică, inclusiv terenurilor care nu aparțin autorităților/instituțiilor bugetare. [↑](#footnote-ref-4)
5. Standardul Național de Contabilitate „Imobilizări necorporale și corporale”, aprobat prin Ordinul ministrului Finanțelor 118 din 06.08.2013 - Obiectul se recunoaște ca imobilizare numai în cazul respectării simultane a următoarelor condiții: 1) obiectul este identificabil și controlabil de entitate; 2) proprietățile și particularitățile lui corespund definiției imobilizărilor necorporale sau corporale; 3) este probabil că entitatea va obține beneficii economice viitoare din utilizarea obiectului; și 4) costul de intrare a obiectului poate fi evaluat în mod credibil. [↑](#footnote-ref-5)
6. Î.M. „Regia Apă-Canal Bălți” - clădiri și construcții cu valoarea de 41.335.400,00 lei; Î.M. „Gospodăria Locativ-Comunală Bălți” - apartamente, case neprivatizate, depozite cu valoarea de 110.400.500,00 lei. [↑](#footnote-ref-6)
7. Î.M. „Regia Apă-Canal Bălți” – cu valoarea de 10.637.800,00 lei; Î.M. „Direcția Reparații și Construcții Drumuri Bălți” - drumuri și poduri cu valoarea de 140.773.900,00 lei; Î.M. „Amenajarea Teritoriului și Spații Verzi” - havuz, monumente cu valoarea de 6.051.100,00 lei. [↑](#footnote-ref-7)
8. Î.M. „Regia Apă-Canal Bălți” – 102.829.600,00 lei; Î.M. „Direcția Reparații și Construcții Drumuri Bălți” – 88.100,00 lei. [↑](#footnote-ref-8)
9. Î.M. „Gospodăria Locativ-Comunală Bălți” – cu valoarea de 10.866.700,00 lei; Î.M. „Direcția Reparații și Construcții Drumuri Bălți” – cu valoarea de 3.341.800,00 lei. [↑](#footnote-ref-9)
10. Î.M. „Amenajarea Teritoriului și Spații Verzi” – cu valoarea de 4.994.900,00 lei; Î.M. „Direcția Reparații și Construcții Drumuri Bălți” – cu valoarea de 23.890.600,00 lei. [↑](#footnote-ref-10)
11. Î.M. „Gospodăria Locativ-Comunală Bălți” - valoarea fondului locativ privatizat în sumă de 56.147.100,00 lei. [↑](#footnote-ref-11)
12. Pct.3.3.9. din Planul de conturi contabile – „La subcontul de nivelul II 311120 „Reparații capitale a clădirilor” se ține evidența cheltuielilor pentru reparația capitală a clădirilor, inclusiv cheltuielile pentru amenajarea teritoriului adiacent clădirilor după reparație, elaborarea studiului de fezabilitate; elaborarea documentației de proiect și deviz; verificarea/expertiza documentației de proiect și deviz; obținerea prescripțiilor tehnice și a autorizațiilor cu plată și alte cheltuieli ce țin de perfectarea documentației de proiect și deviz; supravegherea tehnică și de autor. Aceste cheltuieli conduc la majorarea viitorului avantaj economic și majorează perioada de utilizare a clădirilor”. [↑](#footnote-ref-12)
13. Pct.1.4.5.1. din Planul de conturi contabile – în cazul deținerii, dar nereflectării în evidența contabilă a valorii clădirilor și construcțiilor speciale, valoarea de recunoaștere a acestora este valoarea estimată a bunului imobil în baza extrasului din registrul bunurilor imobile”. [↑](#footnote-ref-13)
14. **CAP:** 69 obiecte înregistrate în Registrul bunurilor imobile ca proprietate a autorității publice locale mun. Bălți și nereflectate în evidența contabilă, inclusiv: construcții - 6 unități în suma de 2900000,00 lei; încăperi nelocative - 51 unități în suma de 35200000,00 lei; încăperi locative (apartamente) – 3 unități în sumă de 418798,00 lei. [↑](#footnote-ref-14)
15. **DÎTS:** Două proiecte pentru lucrările de reparație capitală a acoperișului - gimnaziile nr.6 și nr.7. [↑](#footnote-ref-15)
16. Pct.3.4.18. din Planul de conturi contabile – „După recepția, darea în folosință sau punerea în funcțiune a obiectivelor menționate în contul 3192 „Investiții capitale în active materiale în curs de execuție”, cheltuielile acumulate se trec în categoria activelor materiale la conturile contabile corespunzătoare (de ex., procurarea clădirilor, procurarea construcțiilor speciale, procurarea instalațiilor de transmisie, procurarea mașinilor și utilajelor, procurarea terenurilor, mobilierului ş.a.)”. [↑](#footnote-ref-16)
17. Azilul pentru animale fără adăpost – a fost dat în exploatare în anul 2019 (proces-verbal de recepție la terminarea lucrărilor nr.39 din 04.10.2019) și activitatea căruia a fost finanțată de la bugetul local în anul 2020 (cheltuieli curente – 1.970.606,99 lei (salariu, procurarea materialelor, servicii comunale); active nefinanciare – 661.243,20 lei (procurarea mașinilor și utilajelor, inventarului de producere și materialelor de uz gospodăresc, combustibilului, medicamentelor etc.)). [↑](#footnote-ref-17)
18. **CAP:** Luând în considerare subevaluarea în anul 2019 a valorii contului 319 cu suma de 328.244,87 lei (achitată benevol de către primărie în baza acordului de remediere semnat cu agentul economic), care a fost raportată eronat la subcontul de evidență 281361 „Plăți aferente documentelor executorii cu executare benevolă”, destinat pentru evidența cheltuielilor curente efectuate doar în baza deciziilor definitive ale instanțelor judecătorești (prevederile pct.3.2.47. din Planul de conturi contabile). [↑](#footnote-ref-18)
19. Cinci voliere – 2.786.295,77 lei; construcția gardului – 248.379,12 lei; construcția pavajului/trotuarului – 1.269.794,44 lei. [↑](#footnote-ref-19)
20. Rețelele electrice exterioare – 572.065,01 lei; rețelele de alimentare cu apă – 357.719,33 lei; rețelele de canalizare – 121.726,17 lei. [↑](#footnote-ref-20)
21. Corpul stației de dezinfectare și asistență medicală – circa 44.059,06 lei (subcontul 391100); cinci voliere – circa 185.753,05 lei; construcția gardului – 9.935,16 lei; construcția pavajului/trotuarului – circa 63.489,72 lei (total subcontul 391200 – circa 259.177,93 lei); rețelele electrice exterioare – circa 19.068,83 lei; rețelele de alimentare cu apă – circa 7.949,31 lei; rețelele de canalizare – circa 3.043,15 lei (total subcontul 391300 – circa 30.061,29 lei). Totodată, cu suma dată fiind diminuată valoarea cheltuielilor la contul 231 „Cheltuieli privind uzura mijloacelor fixe”. [↑](#footnote-ref-21)
22. Pct.3.3.163. din Planul de conturi contabile – „Uzura se determină și se ține în evidență pe clădiri și construcții speciale, instalații de transmisie, mașini și utilaje, mijloace de transport, unelte și scule, inventar de producere și gospodăresc și alte mijloace fixe”. Pct.3.3.165. din Planul de conturi contabile –„Uzura mijloacelor fixe se calculează pe parcursul lunii decembrie pentru lunile anului de gestiune următoare lunii recepției lucrărilor, dării în folosință sau punerii în funcțiune a acestora. Aceste operațiuni economice se înregistrează în evidența contabilă cu ultima zi lucrătoare a anului”. [↑](#footnote-ref-22)
23. Estimarea efectuată în baza reglementărilor din Anexa nr.1 la Hotărârea Guvernului nr.338 din 21.03.2003 „Cu privire la aprobarea Catalogului mijloacelor fixe și activelor nemateriale” (cu modificările ulterioare). [↑](#footnote-ref-23)
24. **CAP**, la grupa de conturi 312 (pentru perioada 2017 – 2020): 6.406.791,04 lei - Platforme de acumulare a deșeurilor menajere solide; lucrări de reparație capitală a străzilor (15 obiecte/străzi); lucrări de reparație capitală a stelei „Orașe Înfrățite”; **CAP**,la grupa de conturi 313 (pentru perioada anului 2020):33.031,41 lei **-** Obiectul de investiții „Extinderea rețelelor de iluminat stradal din mun. Bălți (9 + 1 obiecte)” cu valoarea de 990.942,51 lei, raportat în anul 2020 la grupa de conturi 313 „Instalații de transmisie”. Proces-verbal de recepție finală nr.70 din 27.12.2019; **DITS**, la grupa de conturi 311 (pentru perioada 2018 – 2020):5.421,55 lei **-** Documentația de proiect și deviz utilizată la reparația capitală a acoperișurilor - Gimnaziul nr.7 – lucrările executate în anul 2019 (sala de sport); Gimnaziul nr.6 – lucrările executate în anul 2017 (blocul de studii). [↑](#footnote-ref-24)
25. Conform reglementărilor din Planul de conturi contabile - „Conturile din subclasa 25 „Subvenții”reprezintă plăti achitate entităților producătoare sau prestatoare de servicii, cu scopul de a influența procesul de producere sau prețurile de livrare. Subvențiile includ transferurile pentru compensarea pierderilor suportate în procesul de producție sau prestare a serviciilor ca rezultat al menținerii prețurilor la un nivel mai jos de costuri atunci când politicile economice și sociale au fost stabilite de stat, pentru compensarea parțială a contribuțiilor de asigurări sociale de stat obligatorii, pentru procurarea utilajului și materiei prime, pentru compensarea diferenței de preț sau tarif la servicii producătorilor sau prestatorilor de servicii, efectuată în folosul tuturor cetățenilor”. [↑](#footnote-ref-25)
26. Destinația: acoperire a pierderilor de producție din activitatea efectuată în cadrul restricțiilor impuse pentru combaterea efectelor pandemiei de COVID-19: salarizarea angajaților; contribuții de asigurări sociale și medicale; achitarea serviciilor comunale. Î.M. „Aprovizionare” – 1.055.500,00 lei; Î.M. „Hotelul Bălți” – 321.600,00 lei; Î.M. „Asociația piețelor din Bălți” – 2.014.200,00 lei; Î.M. „Centrul de studiere a limbilor” – 48.900,00 mii lei. [↑](#footnote-ref-26)
27. În contextul reglementărilor pct.3.4.18. din Planul de conturi contabile. [↑](#footnote-ref-27)
28. Pct.3.4.18. din Planul de conturi contabile - „Evidența analitică se ține pe tipuri și clase de investiții, pe emitenți sau pe întreprinderi în care au fost investite mijloace, pe termenele de stingere – în registrul f.nr.10”. [↑](#footnote-ref-28)
29. Pentru asigurarea cunoașterii corecte din punct de vedere cantitativ și valoric a soldului aflat în gestiunea unității patrimoniale. [↑](#footnote-ref-29)
30. Registrul de evidență a conturilor curente și a decontărilor, care include înregistrarea următoarelor date: denumirea contului; data operațiunii; numărul notei contabile; conținutul operațiunii economice; rulajul și soldul debitor și creditor al operațiunilor înregistrate. [↑](#footnote-ref-30)
31. Conform reglementărilor pct.3.3.4. – 3.3.34. din Planul de conturi contabile. [↑](#footnote-ref-31)
32. **Contabilitatea CAP** (**2.516.366,04 lei**): soldul grupei de conturi 313 „Instalații de transmisie” - subevaluat cu 2.399.389,12 lei; soldul grupei de conturi 316 „Unelte și scule, inventar de producere și gospodăresc” - subevaluat cu 87.253,95 lei; soldul grupei de conturi 319 „Investiții capitale în curs de execuție” - subevaluat cu 29.722,97 lei; soldul grupei de conturi 312 „Construcții speciale” - supraevaluat cu 2.485.365,69 lei; soldul grupei de conturi 314 „Mașini și utilaje” - supraevaluat cu 28.150,35 lei; soldul grupei de conturi 318 „Alte mijloace fixe” - supraevaluat cu 2.850,00 lei. **Contabilitatea DÎTS**(**861.455,33 lei**): soldul grupei de conturi 312 „Construcții speciale” - subevaluat cu 8.267,00 lei; soldul grupei de conturi 314 „Mașini și utilaje” - subevaluat cu 351.878,63 lei; soldul grupei de conturi 316 „Unelte și scule, inventar de producere și gospodăresc” - subevaluat cu 131.005,00 lei; soldul grupei de conturi 318 „Alte mijloace fixe” - subevaluat cu 370.304,70 lei; soldul grupei de conturi 312 „Construcții speciale” - supraevaluat cu 1.560,00 lei; soldul grupei de conturi 314 „Mașini și utilaje” - supraevaluat cu 500.571,65 lei; soldul grupei de conturi 316 „Unelte și scule, inventar de producere și gospodăresc” - supraevaluat cu 359.323,68 lei. **Contabilitatea DC** (**72.677,83 lei**): soldul grupei de conturi 314 „Mașini și utilaje” - subevaluat cu 62.511,14 lei; soldul grupei de conturi 316 „Unelte și scule, inventar de producere și gospodăresc” - subevaluat cu 10.166,69 lei; soldul grupei de conturi 314 Mașini și utilaje” - supraevaluat cu 10.166,69 lei; soldul grupei de conturi 316 „Unelte și scule, inventar de producere și gospodăresc” - supraevaluat cu 62.511,14 lei. [↑](#footnote-ref-32)
33. Conform reglementărilor pct.3.3.101. – 3.3.131. din Planul de conturi contabile. [↑](#footnote-ref-33)
34. **Contabilitatea CAP** (**1548092,09 lei**): 337 „Materiale de construcție” - subevaluat cu 1.466.992,08 lei; 338 „Accesorii de pat, îmbrăcăminte, încălțăminte” - subevaluat cu 14.250,00 lei; 339 „Alte materiale” - subevaluat cu 66.850,01 lei; 336 „Materiale de uz gospodăresc și rechizite de birou” - supraevaluat cu 1.548.092,09 lei. **Contabilitatea DÎTS**(**661.647,93 lei**): 322 „Piese de schimb” - subevaluat cu 45.022,84 lei; 337 „Materiale de construcție” - subevaluat cu 558.887,80 lei; 338 „Accesorii de pat, îmbrăcăminte, încălțăminte” - subevaluat cu 5.086,58 lei; 339 „Alte materiale” - subevaluat cu 52.650,71 lei; 334 „Medicamente și materiale sanitare” - supraevaluat cu 49.940,79 lei; 336 „Materiale de uz gospodăresc și rechizite de birou” - supraevaluat cu 608.160,56 lei; 339 „Alte materiale” - supraevaluat cu 3.546,58 lei. **Contabilitatea DC** (**22.832,88 lei**): 322 „Piese de schimb” - subevaluat cu 1.770,00 lei; 336 „Materiale de uz gospodăresc și rechizite de birou” - subevaluat cu 190,00 lei; 337 „Materiale de construcție” - subevaluat cu 18.647,00 lei; 339 „Alte materiale” - subevaluat cu 2.225,88 lei; 332 „Piese de schimb” - supraevaluat cu 190,00 lei; 336 „Materiale de uz gospodăresc și rechizite de birou” - supraevaluat cu 20.842,88 lei; 339 „Alte materiale” - supraevaluat cu 1.800,00 lei. **Contabilitatea DGASPF**(**1.866,00 lei**): 337 „Materiale de construcție” - subevaluat cu 1.866,00 lei; 336 „Materiale de uz gospodăresc și rechizite de birou” - supraevaluat cu 1.866,00 lei. **Contabilitatea DGFE** (**5.858,62 lei**): 322 „Piese de schimb” - subevaluat cu 1.200,00 lei; 339 „Alte materiale” - subevaluat cu 4.658,62 lei; 336 „Materiale de uz gospodăresc și rechizite de birou” - supraevaluat cu 5.858,62 lei. [↑](#footnote-ref-34)
35. Pct.3.3.26. din Planul de conturi contabile – „La grupa de conturi 316 „Unelte și scule, inventar de producere și gospodăresc” se ține evidența cu separarea în grupuri: 1) uneltelor de muncă de uz general mecanizate și nemecanizate, precum și a obiectelor ce se fixează de mașini și servesc pentru prelucrarea materialelor. La acestea se referă: uneltele pentru tăiat, de bătaie, de presare, de comprimare a uneltelor pentru munca manuală, inclusiv uneltele manuale mecanizate, care funcționează pe baza energiei electrice, aerului etc. (bormașini electrice manuale, pulverizatoare de vopsea, electrovibratoare etc.), precum și diverse dispozitive pentru prelucrarea materialelor, efectuarea lucrărilor de montare etc. (menghine, mandrine, capuri divizoare, dispozitive pentru instalarea motoarelor și pentru rotirea arborelui cardanic la automobile etc.); 2) inventarului de producție și accesorii - obiecte de menire industrială, care servesc pentru facilitarea operațiilor de producție în timpul lucrului: mese de lucru, mese de tâmplărie, catedre, bănci etc.; utilaje ce contribuie la protecția muncii; dulapuri comerciale și stelaje; ambalaj de inventar; obiecte de destinație tehnică care nu pot fi raportate la mașini de lucru (de exemplu, rame pentru copiere de pe hârtie de calc etc.); 3) inventarului gospodăresc obiecte de oficiu și gospodărești, mobilier de oficiu, bariere portabile, garderoburi, dulapuri diverse, canapele, huse, fotolii, dulapuri, mașini de scris, hectografe, șapirografe și alte aparate manuale de multiplicat și de numerotat, corturi (cu excepția celor de oxigen), paturi (cu excepția celor cu echipare specială), covoare și alt inventar gospodăresc, precum și obiecte de menire antiincendiară – hidromonitoare, stendere, scări, manuale etc. (cu excepția pompelor de incendiu cu mers automobil sau cu tracțiune animală și scărilor mecanice), care se țin la evidență în grupa de conturi 314 „Mașini și utilaje””. [↑](#footnote-ref-35)
36. **DC** – 1.170,00 lei: stic memorie portativă – 600,00 lei; mouse și tastatură pentru calculator – 570,00 lei. [↑](#footnote-ref-36)
37. **CAP** – 681.693,54 lei: dulapuri; mese; fotolii; scaune; polițe; tumbe; tribune; rafturi; stelaje; jaluzele; covoare; fierbătoare de apă; extinctoare; furtun antiincendiar; lămpi portative de birou; difuzoare audio pentru calculator. **DC** – 28.097,81 lei: stic memorie portativă; fierbător de apă electric; aparat de copertare/broșare; căști cu microfon; furtun antiincendiar; lămpi de birou portative; mouse; proiectoare electrice portative; scaune. **DITS** – 287.152,62 lei: lămpi antibacteriene; fierbătoare de apă electrice; table magnetice pentru studii; lămpi portative de birou. **DGASPF** – 1.290,00 lei: mouse, tastatură pentru calculatoare. **DGFE** – 85.032,76 lei: covoare; dulapuri; fierbătoare de apă electrice; fotolii; jaluzele; lămpi de birou portative; mese; scaune; traverse; tumbe; mouse și tastatură pentru calculator. [↑](#footnote-ref-37)
38. **DC** – 54.552,72 lei: antreu; mese; dulapuri; fotolii; scaune; jaluzele; caști cu microfon; fierbătoare de apă electrice; microfoane; mouse; pavilioane; difuzoare pentru calculator. **DÎTS** – 346.476,67 lei: covoare; draperii; cuiere; construcții metalice și din lemn amplasate în curte (mese, scaune); fierbătoare de apă; construcții metalice și din lemn pentru nisip amplasate în curți; mânici antiincendiare; polițe; scaune; stelaje; mese; dulapuri; lămpi portative; fono endoscoape; construcții metalice pentru joacă amplasate în curți; cronometre; vaze din beton în curți; mobilier pentru cabinetul medical; table pentru studii; panouri publicitare și cu embleme; ștampile; căști audio; sticuri de memorie portativă; menghine; scări de perete pentru sala de sport; paravan pentru cabinetul medical; binoclu; mese de tâmplărie; ceasuri de perete; cuiere; etc. **DGASPF** – 81.261,78 lei: stic memorie portativă; difuzoare acustice pentru calculator; biciclete; dulapuri; extinctor; fierbătoare de apă electrice; fotolii; jaluzele; mese; noptieră; rafturi; scaune; sertare; lămpi de birou. [↑](#footnote-ref-38)
39. **DÎTS:** Vanele/robinetele pentru sistemele liniare de alimentare cu apă (15 poziții de inventar), instalate cu forțele proprii de către serviciul de deservire tehnică al DITS. Cheltuielile urmau a fi raportate la subconțul 222500 „Servicii de reparații curente”. [↑](#footnote-ref-39)
40. Pct.3.2.19. din Planul de conturi contabile. [↑](#footnote-ref-40)
41. Pct.3.3.18. din Planul de conturi contabile – „La grupa de conturi 314 „Mașini și utilaje” se ține evidența mașinilor și utilajelor de forță, mașinilor și utilajelor de lucru, aparatelor de măsurare, aparatelor și instalațiilor de reglare, echipamentului de laborator, tehnicii de calcul, utilajului medical, altor mașini și utilaje, fiind separate în grupuri” și Pct.3.3.34. din Planul de conturi contabile – „La grupa de conturi 318 „Alte mijloace fixe” se ține evidența separat pe grupuri a mijloacelor fixe neincluse în grupele de conturi precedente” (grupele de conturi 311-117). [↑](#footnote-ref-41)
42. **DÎTS** – 205.122,48 lei: pulsoximetre – 177.304,00 lei; inhalatoare – 23.025,60 lei; tonometre – 4.792,88 lei. [↑](#footnote-ref-42)
43. **CAP** -125.604,14 lei: dispozitive de stocare a datelor; aparate de telefon; aparate pentru măsurarea radiației Röntgen; mașini de calcul; camere WEB; cămine electrice; cântar; consolă telefonică; contoare pentru apă și electricitate; cuptoare cu microunde; televizoare; stabilizatoare a rețelei electrice pentru calculatoare; ventilatoare. **DC** - 31521,05 lei: termometre electronice infraroșii; cămin termic cu ventilator; router de rețea/internet; comutatoare de rețea/internet; mașini de calcul; telefoane. **DÎTS** – 41.494,91 lei: manometre; aparate de telefon; contoare de apă și electrice; fiare de călcat; mașină de cusut; mașini de calcul; comutatoare de rețea/internet; unitate/disc de stocare a datelor; ventilatoare; mașină de uscat rufele; detector de mișcare. **DÎTS** – 39.354,90 lei: jocuri interactive/de logică pentru copii - jocul cântarului; abac; tablă pentru desene; cuburi pentru matematică; piramidă logică; mozaică; ceas vesel etc.; **DGFE** – 42.285,05 lei: mașini de calcul; cămine electrice; camere video/WEB pentru calculatoare; router de rețea/internet; telefoane; stabilizatoare ale rețelei electrice pentru calculatoare. [↑](#footnote-ref-43)
44. **CAP** – 68.394,58 lei: indicatoare/denumirea străzilor. **DC** – 23.923,83 lei: sistemă acustică cu amplificator; aparate de telefon; aparat de preparare a cafelei; detector de gaz; router de rețea/internet; comutator de rețea/internet; termometre electronice; stabilizatoare de rețea electrică pentru calculator; mașină de calcul; cuptor cu microunde; uscător de mâini; ventilator termic; fier de călcat. **DÎTS** – 21.350,05 lei: cântare; mașină de cusut; instrumente muzicale; ventilatoare; aparate de telefon; aparate medicale; plită electrică; fiare de călcat; sterilizatoare; mașini de calcul; cămin electric; armă; utilaj electric de ascuțit cuțite; barograf; manometre. **DÎTS** – 71.614,50 lei: jucării pentru copii; globul lumii; mijloace pentru punerea în scenă (costume, bluze, fuste, jiletci); cărucior pentru invalizi; material didactic etc.; **DGASPF** – 13.542,22 lei: telefoane; mașini de calcul; cămin electric; cărucior cu baterie; tonometru. [↑](#footnote-ref-44)
45. Pct.3.3.53. din Planul de conturi contabile – „În cazurile în care instituția nu folosește pentru necesitățile sale valorile materiale obținute în urma casării mijloacelor fixe și a altor valori, ele urmează a fi comercializate. Sumele obținute de către instituții din vânzarea mijloacelor fixe, precum și a materialelor obținute de la dezasamblarea unor obiecte din mijloace fixe, sunt transferate la venitul bugetului respectiv”. [↑](#footnote-ref-45)
46. Pct.1.3.1. din Planul de conturi contabile – „situațiile financiare trebuie întocmite pe baza continuității activității autorității/instituției bugetare”; „elementele contabile sunt recunoscute pe măsura apariției acestora, indiferent de momentul încasării/plății mijloacelor bănești”. [↑](#footnote-ref-46)
47. **Contabilitatea CAP** (457.199,60 lei): metale feroase – 2.929 kg cu valoarea de 8.176,00 lei (au fost lăsate după casare la dispoziția/în administrarea Î.M. „Termogaz-Bălți”); masa lemnoasă – 449.023,60 lei (a fost lăsată după casare la dispoziția/administrarea Î.M. „ATSV”, parcul „Andrieș”; parcul „Central”; plantații din prejma străzilor și curților). **Contabilitatea DÎTS** (15.524,00 lei): metale feroase și neferoase – 3.696 kg cu valoarea de 15.351,50 lei (au fost luate în evidență și comercializate în anul 2021); masă lemnoasă - 345 kg cu valoarea de 172,50 lei (a fost luată în evidență și comercializată /consumată în anul 2021). **Contabilitatea DC** (23.596,00 lei): masă lemnoasă - 834 kg cu valoarea de 3.328,00 lei (a fost luată în evidență în anul 2021); maculatură – 20.040 kg cu valoarea de 20.040,00 lei (a fost luată în evidență în anul 2021); metale feroase - 76 kg cu valoarea de 228,00 lei (au fost luate în evidență în anul 2021). [↑](#footnote-ref-47)
48. Pct.3.2.60. din Planul de conturi contabile – „La subcontul de nivelul II 289900 „Alte cheltuieli ale autorităților/instituțiilor bugetare” se reflectă cheltuielile autorităților/instituțiilor bugetare altele decât cele menționate în această grupă de conturi”. [↑](#footnote-ref-48)
49. **DITS:** serviciile cadastrale executate până în anul 2020 pentru 60 construcții ale instituțiilor publice subordonate. [↑](#footnote-ref-49)
50. Pct.3.3.55. din Planul de conturi contabile – „Obiecte de inventar se consideră fiecare clădire aparte. În componenta clădirii intră toate comunicațiile din interiorul ei, care sunt necesare pentru exploatarea clădirii, după cum urmează: sistemul de încălzire din interiorul clădirii, inclusiv instalația de cazangerie (dacă aceasta se află în clădire), rețeaua interioară de alimentare cu apă și gaze și canalizare cu toate instalațiile aferente, rețeaua internă de forță și de lumină cu toate accesoriile, telefoanele interioare, rețelele de semnalizare și instalațiile de ventilație, de menire sanitară, ascensoarele”. Pct.3.3.44. din Planul de conturi contabile – „Valoarea de intrare a mijloacelor fixe în cazul procurării, construire sau confecționare constă din valoarea de cumpărare, inclusiv taxele vamale și taxele pentru import, cheltuielile de transport și achiziționare, cheltuielile de montaj și instalare și alte cheltuieli aferente pregătirii acestora pentru utilizare conform destinației”. [↑](#footnote-ref-50)
51. **DÎTS:** Lucrările de montare a sistemului de semnalizare în clădirea Școlii de sport nr.1. Cheltuielile s-au raportat la subcontul 222990 „Servicii neatribuite altor alineate”. [↑](#footnote-ref-51)
52. **CAP:** Lucrările de montare a trei cazane cu gaz. Cheltuielile s-au raportat la subcontul 222990 „Servicii neatribuite altor alineate”. [↑](#footnote-ref-52)
53. **CAP:** Actele de recepție a lucrărilor pentru: reparația capitală a str. Lesecico (de la str. Bulgară până la str. Conev) – 17.226,50 lei; reparația capitală a părții carosabile str. Păcii (de la str. Pușkin până la str. 31 August) – 9.719,49 lei (6.529,21 (cheltuieli directe) + 555,70 (plățile sociale 22,5%, de la salariu 2.469,78) + 133,95 (transportul materialelor 4%, de la costul materialelor 3.348,74) + 721,89 (regie 10%, de la cheltuieli directe, plăti sociale, transportarea materialelor) + 158,82 (beneficiu) + 1.619,92 (TVA 20%)). [↑](#footnote-ref-53)
54. Pct.3.2.19. din Planul de conturi contabile – „La subcontul de nivelul II 222500 „Servicii de reparații curente” se reflectă cheltuielile pentru serviciile de reparație curentă a clădirilor, utilajului, inventarului, altor bunuri, precum și întreținerea și reparația curentă a drumurilor auto naționale și locale”. [↑](#footnote-ref-54)
55. Cheltuielile urmau a fi raportate la subcontul de evidență 222500 „Servicii de reparații curente”. [↑](#footnote-ref-55)
56. Lucrările de reparație capitală la LT „B.P. Hajdeu”. [↑](#footnote-ref-56)
57. Lucrările de reparație capitală a străzii și cimitirului. [↑](#footnote-ref-57)
58. Î.M. „Direcția Construcții Capitale Comanditar Unic”: 1) 2.834.700,00 lei - achitarea energiei electrice pentru iluminatul public stradal; 2) 1.732.500,00 lei - pentru întreținerea și deservirea tehnică a obiectelor de iluminare stradală. [↑](#footnote-ref-58)
59. „Conturile din subclasa 25 „Subvenții”reprezintă plăți achitate entităților producătoare sau prestatoare de servicii, cu scopul de a influența procesul de producere sau prețurile de livrare”. [↑](#footnote-ref-59)
60. Pct.3.2.23. din Planul de conturi contabile – „La subcontul de nivelul II 222990 „Servicii neatribuite altor alineate” se reflectă cheltuielile pentru alte tipuri de servicii care nu pot fi reflectate la subconturile (222910)-(222980), inclusiv serviciile de alimentare a copiilor și elevilor din instituțiile de învățământ, precum și a păturilor socialmente vulnerabile în cantinele de ajutor social, flori/cadouri care nu pot fi atribuite la grupa de conturi 339 „Alte materiale” și nu pot fi reflectate la subcontul 222920, precum și cheltuielile pentru audit intern prin asociere sau pe bază de contract”. [↑](#footnote-ref-60)
61. În temeiul prevederilor Legii nr.229 din 23.09.2010 privind controlul financiar public intern. [↑](#footnote-ref-61)
62. Cuprinderea în buget a unor cheltuieli ce nu se justifică; încălcarea clauzelor parteneriatului public-privat ale uneia dintre părți. [↑](#footnote-ref-62)
63. Acte normative de domeniu: Regulamentul intern al Serviciului de audit intern; Carta de audit intern; Codul etic al auditorului intern; Planul anual al activității de audit intern (misiunile de audit; concilierea unor probleme; seminare; instruiri; asistarea la perfectarea Raportului anual privind CIM). [↑](#footnote-ref-63)
64. Anul 2019: „Eficacitatea rețelei de asistență socială în cadrul Primăriei municipiului Bălți”. Anul 2020 - 2 misiuni de audit intern: „Evaluarea sistematică și oferirea recomandărilor de îmbunătățire a sistemului de control intern managerial pe anul 2018-2019, în cadrul întreprinderii municipale „Gospodăria Locativ-Comunală Bălți”; „Evaluarea sistemului managementului financiar în Direcția Cultură și în instituțiile publice subordonate ei”. [↑](#footnote-ref-64)
65. Hotărârea Curții de Conturi nr.38 din 25.06.2018 „Cu privire la Raportul auditului situațiilor financiare aferente procesului bugetar și gestionării patrimoniului public ale mun. Bălți pe anul 2017”. [↑](#footnote-ref-65)
66. Trei recomandări din totalul de 14 implementate sunt neactuale: 1) „să asigure constatarea costului lucrărilor de reparație capitală și de intervenție în construcții, executate de către locatar, care pot fi acceptate constructiv, și respectiv, să ajusteze valoarea imobilului dat în locațiune la valoarea acestor lucrări” – cazul dat a fost în litigiu, asupra căruia deja este aprobată hotărârea instanței de judecată și a fost emis titlul executoriu; 2) „să asigure returnarea în bugetul municipal a subsidiilor nevalorificate de către Î.M. „DRCD” în sumă de 1.833,1 mii lei” - pentru executarea prevederilor art.19 alin.(3) din Legea nr.139 din 15.06.2012 cu privire la ajutorul de stat, Primăria mun. Bălți a prezentat Consiliului Concurenței notificările cu privire la ajutoarele de stat acordate Î.M. „Direcția Reparații și Construcții Drumuri Bălți” pentru anii 2017 și 2018, în care sunt incluse mijloacele financiare în sumă de 1.833,1 mii lei. 3) „să asigure confirmarea și înregistrarea conformă în evidență a investițiilor aferente contractelor de concesiune/parteneriat public privat/etc., precum și revizuirea condițiilor contractuale, cu includerea unor prevederi exhaustive privind posibilitățile de compensare a cheltuielilor bugetare suportate pe obiectul concesiunii (recomandarea nr.4.7 reiterată din Hotărârea CCRM nr. 50 din 23.12.2015) - conform Deciziei Consiliului local nr.1/31 din 23.02.2021 a fost inițiată procedura de reziliere a contractului în legătură cu neexecutarea esențială din partea concesionarului a obligațiilor contractuale de plată a redevenței și de efectuare a investițiilor în obiectul concesiunii, prevăzute în pct. 5.1-5.3 din contract. [↑](#footnote-ref-66)
67. Politica de contabilitate aprobată în anul 2021 stabilește un criteriu suplimentar pentru atribuirea activelor la mijloace fixe – „valoarea activelor mai mare de 1.500,00 lei”. [↑](#footnote-ref-67)
68. Politica de contabilitate aprobată nu stabilește criterii suplimentare, altele decât cele reglementate prin lege, pentru atribuirea activelor la mijloace fixe și stocuri de materiale circulante. [↑](#footnote-ref-68)
69. Politica de contabilitate aprobată stabilește un criteriu suplimentar pentru atribuirea activelor la mijloace fixe – „materialele de uz gospodăresc cu valoarea mai mare de 1.000,00 lei pentru o unitate”. [↑](#footnote-ref-69)
70. Politica de contabilitate aprobată stabilește un criteriu suplimentar pentru atribuirea activelor la mijloace fixe – „active materiale cu durata utilă de exploatare mai mare de un an și la care agenții economici de comercializare oferă un termen de garanție de folosință mai mare de 12 luni de la data procurării”. „La subclasa „Stocuri de materiale circulante” se reflectă materialele care se află la păstrare în autoritățile/instituțiile bugetare cu scopul utilizării ulterioare pentru necesitățile instituției și bunurile materiale la care agenții economici oferă un termen de garanție de folosință de 12 luni inclusiv, de asemenea mobilierul, mașini și utilaj cu uzura de 100%, încă în stare de funcționare, dar învechite fizic și moral”. [↑](#footnote-ref-70)
71. Reglementările pct.3.3.173. din Planul de conturi contabile. [↑](#footnote-ref-71)
72. Materialele circulante sunt bunurile materiale care sunt destinate pentru utilizare și consum curent (consumarea proprie a bunului sau transmiterea lui către beneficiarii de servicii publice), vânzare sau transmitere cu titlu gratuit. Prin urmare, se consideră că materialele circulante, ca regulă, urmează a fi consumate pe parcursul unui an de gestiune din momentul obținerii lor sau prin utilizarea lor ca accesorii pentru exploatarea unor mijloace fixe (ca exemplu, saltelele pentru paturi). [↑](#footnote-ref-72)
73. Pct.13. din Catalogul aprobat prin Hotărârea Guvernului nr.338 din 21.03.2003 „Cu privire la aprobarea Catalogului mijloacelor fixe și activelor nemateriale”: „Nu se includ în componența mijloacelor fixe și se raportă la investiții sau la stocuri de mărfuri și materiale: obiectele destinate vânzării”. [↑](#footnote-ref-73)
74. Pct.33. din Regulamentul privind inventarierea, aprobat prin ordinul ministrului Finanțelor nr.60 din 29.05.2012 „Cu privire la aprobarea Regulamentului privind inventarierea” – „Comisia de inventariere întocmește Procesul-verbal privind rezultatele inventarierii care conține următoarele elemente: propunerile privind scoaterea din uz a bunurilor sau trecerea dintr-o categorie în alta; alte aspecte legate de activitatea subdiviziunii supuse inventarierii”. [↑](#footnote-ref-74)
75. Conform prevederilor art.183 alin.(1) și alin.(2) din Legea privind protecția consumatorului nr.105-XV din 13.03.2003, termenul de garanție de până la 12 luni este condiționat doar de durata de funcționare cu termen respectiv, care este stabilită de către producător/vânzător, ceea ce și se corelează cu prevederile Planului de conturi contabile - mijloace fixe se consideră active materiale cu durata utilă de exploatare mai mare de 1 an. [↑](#footnote-ref-75)
76. Reglementările pct.3.3.3. din Planul de conturi contabile. [↑](#footnote-ref-76)
77. Legea privind administrația publică locală nr.436-XVI din 28.12.2006. [↑](#footnote-ref-77)
78. „Planul de conturi contabile în sistemul bugetar și Normele metodologice privind evidența contabilă și raportarea financiară în sistemul bugetar”, aprobate prin Ordinul ministrului Finanțelor nr.216 din 28.12.2015. [↑](#footnote-ref-78)